Pedro Antonio de Alarcón
Store norske leksikon,Språk og litteratur,Litteratur i verden,Europa,Spanias litteratur,Spanias litteratur på 1800-tallet
Pedro Antonio de Alarcón var en spansk forfatter og politiker som tilhørte realismen. Han skrev moraliserende romaner, for eksempel El escándalo (1875; Skandalen) og La pródiga (1882; Den bedrestilte), som var svært omdiskuterte. Hans roman El niño de la bola (1880; Gutten med kula; viser til den unge Jesus) blir betraktet som hans hovedverk.
Bakgrunn Alarcón ble født i Guadix inn i en familie som tilhørte den spanske lavadelen. Fra ung alder var han en stor idealist, men beveget seg fra et svært liberalt livssyn til å ha en en mer konservativ holdning i løpet av livet - akkurat som hovedpersonene i hans litterære verk. Han fullførte aldri sitt juridiske studium, men hadde viktige politiske verv. I en periode var han også diplomatisk utsending til Norge og Sverige. Alarcóns sans for handling og dramatikk kommer best til sin rett i hans noveller, og noen av dem regnes blant de beste innen spansk novellekunst. Novellesamlingen El capitán Veneno (Kaptein gift) kom i 1881 og tjener som inspirasjon for Luis Marquinas film fra 1951 som bærer samme navn.Den tresnutede hatt (El sombrero de tres picos) ble utgitt i 1874 og kom på norsk i 1917. Den samme historien er også kjent fra Manuel de Fallas ballett El corregidor y la molinera. Les mer i Store norske leksikon Spanias litteratur Spanias historie realisme i litteraturen Eksterne lenker Alarcón i Real Academia de la Historia (spansk)  Alarcón i Biografías y Vidas (spansk)  Alarcón i Cervantes-biblioteket (spansk)